Ο **Βασίλης Βουράκης** (1940, Πειραιάς – 21 Αυγούστου 2010, Πειραιάς) ήταν Έλληνας διεθνής διαιτητής ποδοσφαίρου, μετέπειτα παράγοντας διαιτησίας και πολιτικός στην τοπική αυτοδιοίκηση.

Βιογραφικά στοιχεία
-------------------

Επαγγελματικά, διατηρούσε κοσμηματοπωλείο στην πειραιώτικη συνοικία Πηγάδα. Δραστηριοποιήθηκε στα κοινά της πόλης, εκλέχθηκε δημοτικός σύμβουλος το 2006 και διατέλεσε αντιδήμαρχος Πειραιά. Απεβίωσε στις 21 Αυγούστου 2010 σε ηλικία 70 ετών, ύστερα από επιπλοκές εγκεφαλικού επεισοδίου που είχε υποστεί το Μάιο.

Σταδιοδρομία
------------

### Ως διαιτητής

#### Σε εγχώριο επίπεδο

Υπήρξε μέλος του Συνδέσμου Διαιτητών Ποδοσφαίρου Πειραιά και την αγωνιστική περίοδο 1972-73 έλαβε το χρίσμα να μετέχει σε συναντήσεις πρωταθλήματος Α΄ Εθνικής. Για τη συγκεκριμένη διοργάνωση διεύθυνε 44 αγώνες και επί 10 χρόνια:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Περίοδος | Διαιτησίες |
| --- | --- |
| 1972-73 | 1 |
| 1973-74 | 4 |

 | 

| Περίοδος | Διαιτησίες |
| --- | --- |
| 1974-75 | 6 |
| 1975-76 |
| 1976-77 |
| 1977-78 |

 | 

| Περίοδος | Διαιτησίες |
| --- | --- |
| 1978-79 | 8 |
| 1979-80 | 8 |

 | 

| Περίοδος | Διαιτησίες |
| --- | --- |
| 1980-81 | 8 |
| 1981-82 | 9 |

 |

με τελευταίο τον Πανιώνιος Σμύρνης-Ηρακλής Θεσσαλονίκης 2-3 στις 30 Μαΐου 1982, ενώ εκείνο το ποδοσφαιρικό έτος σε περισσότερους είχε οριστεί μόνον ο Αντώνης Βασσάρας (10). Αποσύρθηκε ταυτόχρονα με τον Κωνσταντίνο Δέδε (σχεδόν 40 αναμετρήσεις από το 1977) σε ένα κύμα παραιτήσεων έμπειρων ή και διεθνών στελεχών, το οποίο είχε αρχίσει με τον Μανώλη Πλατόπουλο (80 περίπου από το 1969) για να ακολουθήσει ο Νίκος Ζλατάνος (133 από το 1967). Τον περασμένο Ιανουάριο, ο πρώτος είχε υπάρξει διαιτητής με επόπτες –σήμερα βοηθούς– τους Βουράκη και Ζλατάνο στο Παναθηναϊκός-Ολυμπιακός Πειραιώς 3-2 (παράταση, 2-2 η κανονική διάρκεια), ένα νοκ άουτ ντέρμπι κυπέλλου μεταξύ των αιωνίων αντιπάλων που δημοσιογραφικά καταγράφηκαν πλήθος αμφισβητούμενων αποφάσεων σε βάρος και των δύο. 

Διεύθυνε τον τελικό του ίδιου θεσμού το 1980 ΑΓΣ Καστοριάς-Ηρακλής 5-2, όπου πρώτη φορά επαρχιακός σύλλογος κατέκτησε το κύπελλο Ελλάδας.

#### Σε διεθνές επίπεδο

Επιλέχθηκε από την UEFA για δύο συναντήσεις –εντός τριών εβδομάδων– ευρωπαϊκών διασυλλογικών διοργανώσεων (με τονισμένα οι προκριθέντες): 

| Περίοδος | Διοργάνωση | Σκέλος, γύρος | Αγώνας |
| --- | --- | --- | --- |
| 1980-81 | Κύπελλο UEFA | Επαναληπτικός 1ου (φάση των 64) |  **Ραντνίτσκι Νις**  |  ΛΑΣΚ Λιντς | 4-1 |
| Κύπελλο Πρωταθλητριών | Α΄ αγώνας 2ου (φάση των 16) |  **Σπαρτάκ Μόσχας**  |  Έσμπιεργκ ΦΒ | 3-0 |

ενώ διαιτήτευσε ισάριθμα φιλικά εθνικών ομάδων: 

| Έτος | Πόλη | Αγώνας |
| --- | --- | --- |
| 1980 | Αθήνα |  Ελλάδα |  Αυστραλία | 3-3 |
| 1981 | Βουκουρέστι |  Ρουμανία |  Βουλγαρία | 1-2 |

Ο αγώνας του γηπέδου Παναθηναϊκού, αποτέλεσε τον πρώτο του Μίμη Δομάζου με το αντιπροσωπευτικό συγκρότημα για περισσότερα από 3½ χρόνια και ο αποχαιρετιστήριος (τον τίμησαν πριν από την έναρξη οι ποδοσφαιρικές αρχές), συνοδεύτηκε με τέρμα του 39ετούς παίκτη και επίσης εσφαλμένες υποδείξεις κατά αμφότερων των ομάδων. 

### Ως παράγοντας

Διατέλεσε υψηλόβαθμος παράγοντας του διαιτητικού χώρου σε θεσμικό επίπεδο, μεταξύ άλλων πρόεδρος στην Κεντρική Επιτροπή Διαιτησίας (ΚΕΔ) της Ελληνικής Ποδοσφαιρικής Ομοσπονδίας ("αρχιδιαιτητής") το 1998 –τουλάχιστον– και το διάστημα 2001-2003.

Παραπομπές
----------

1. ↑  Φύλλο εφημερίδας "Αθλητική Ηχώ" της 9 Σεπτεμβρίου του 1981, σελ. 1: "*Ο Βουράκης με το σήμα της ΦΙΦΑ*"[*νεκρός σύνδεσμος*]
2. 1 2  Ο Παναθηναϊκός 3-2, αντί 0-3 ο Ολυμπιακός, ιστολόγιο Αποδυτηριάκιας
3. 1 2  Έφυγε από τη ζωή ο Βασίλης Βουράκης, εφημ. *ΕΛΕΥΘΕΡΟΤΥΠΙΑ* 21.10.2010
4. 1 2  Έφυγε από την ζωή ο Βουράκης Αρχειοθετήθηκε 2012-10-05 στο Wayback Machine. soccerplus.gr
5. ↑  *Το έπος της Α΄ Εθνικής*, Γιώργος Παγιωτέλης, περιοδ. *Οι ΠΑΓΚΟΣΜΙΟΙ*, τχ. 20 (Αύγ 1995), σελ. 29
6. ↑  *Το έπος της Α΄ Εθνικής*, ό.π, τχ. 20-35 (Αύγ 1995-Νοε 1996)
7. ↑  *Το έπος της Α΄ Εθνικής*, ό.π, τχ. 35 (Νοέ 1996), σελ. 39
8. ↑  Το ντέρμπι των πέναλτυ, εφημ. *ΡΙΖΟΣΠΑΣΤΗΣ* 14.01.1982, σελ. 10
9. ↑  Ανδρέας Μπόμης, *Αυτή είναι η ιστορία της Εθνικής Ελλάδας (και πώς φτάσαμε στην Αφρική)*, Εκδόσ. Ερεχθηίδας, Αθήνα 2009, ISBN 960-9912-50-8, σελ. 308
10. ↑  Vasilis Vourakis, βάση δεδομένων worldfootball.net (Αγγλικά)
11. ↑  Vasilios Vourakis[*νεκρός σύνδεσμος*], βάση δεδομένων mackolik.com (Τουρκικά)
12. ↑  Βασίλης Βουράκης, βάση δεδομένων eu-football.info (Αγγλικά)
13. ↑  Vasilis Vourakis > Palmares[*νεκρός σύνδεσμος*], βάση δεδομένων διαιτητών worldreferee.com (Αγγλικά)
14. ↑  10 φιλικοί αγώνες που έγραψαν ιστορία • Μίμης Δομάζος/Γιώργος Δεληκάρης, Ελλάδα-Αυστραλία 3-3, Αθήνα, 11/11/1980, Αντρέας Κίκηρας, popaganda.gr
15. ↑  Μπόμης, ό.π, σελ. 307
16. ↑  Η επαγγελματική διαιτησία διχάζει Αρχειοθετήθηκε 2008-03-05 στο Wayback Machine. Άγγ. Αθανασόπουλος-Ι. Βομπίρης, εφημ. *ΤΟ ΒΗΜΑ* 04.10.1998 [αναδημοσίευση από τον ιστότοπο diaitisia.gr]

Πηγές
-----

* Γιώργος Παγιωτέλης, *Το έπος της Α΄ Εθνικής*, σειρά άρθρων αφιερωμάτων αθλητικού περιοδ. *Οι ΠΑΓΚΟΣΜΙΟΙ*
* Ανδρέας Μπόμης, *Αυτή είναι η ιστορία της Εθνικής Ελλάδας (και πώς φτάσαμε στην Αφρική)*, Εκδόσεις Ερεχθηίδας, Αθήνα 2009, ISBN 960-9912-50-8.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |